**รายงานการประชุมสภาองค์การบริหารส่วนตำบลจรเข้ใหญ่**

**สมัยประชุมวิสามัญ สมัยที่ 2 ประจำปี พ.ศ.2567**

**วันอังคาร 11 เมษายน 2567 เวลา 1๐.00 น.**

**ณ ห้องประชุมสภาองค์การบริหารส่วนตำบลจรเข้ใหญ่**

**ผู้มาประชุม**

|  |  |  |  |
| --- | --- | --- | --- |
| **ลำดับที่** | **ชื่อ -** | **สกุล** | **ตำแหน่ง** |
| 1 | นายสัญญา | พละเลิศ | ประธานสภาองค์การบริหารส่วนตำบลจรเข้ใหญ่  |
| 2 | นายสมศักดิ์ | ทองแย้ม | รองประธานสภาองค์การบริหารส่วนตำบลจรเข้ใหญ่ |
| 3 | นางอรุณี  | ทองชาติ | สมาชิกสภาองค์การบริหารส่วนตำบลจรเข้ใหญ่ หมู่ที่ 1 |
| 4 | นายณัฐพล  | ธรรมรัตน์ | สมาชิกสภาองค์การบริหารส่วนตำบลจรเข้ใหญ่ หมู่ที่ 2 |
| 5 | นางวงเดือน  | จันทกิจ | สมาชิกสภาองค์การบริหารส่วนตำบลจรเข้ใหญ่ หมู่ที่ 3 |
| ๖ | นายชนะพันธุ์  | สุดใจ | สมาชิกสภาองค์การบริหารส่วนตำบลจรเข้ใหญ่ หมู่ที่ ๕ |
| ๗ | นายประยุทธ  | สะอาดเอี่ยม | สมาชิกสภาองค์การบริหารส่วนตำบลจรเข้ใหญ่ หมู่ที่ ๖ |
| ๘ | นายสมศักดิ์  | มีโฉมงาม | สมาชิกสภาองค์การบริหารส่วนตำบลจรเข้ใหญ่ หมู่ที่ ๘ |
| ๙ | นายประภาส  | ราตรีมีชัย | สมาชิกสภาองค์การบริหารส่วนตำบลจรเข้ใหญ่ หมู่ที่ ๙ |
| 10 | นางสาวพิมพ์พรรณ | จันทร์รูปงาม | เลขานุการสภาองค์การบริหารส่วนตำบลจรเข้ใหญ่ |

**ผู้ลาประชุม**

 ไม่มี

**ผู้เข้าร่วมประชุม**

|  |  |  |  |
| --- | --- | --- | --- |
| **ลำดับที่** | **ชื่อ -** | **สกุล** | **ตำแหน่ง** |
| ๑ | นายสุเทพ  | ทองธรรมชาติ | นายกองค์การบริหารส่วนตำบลจรเข้ใหญ่ |
| ๒ | นายสมชาย | บูรณะกนก | รองนายกองค์การบริหารส่วนตำบลจรเข้ใหญ่ |
| ๓ | นางนิทรา  | กำลังหาญ | รองนายกองค์การบริหารส่วนตำบลจรเข้ใหญ่ |
| 4 | นายบรรพจน์  | นุชอนงค์ | ผู้อำนวยการกองช่าง |
| 5 | นางสาวอิณพรรณวดี | ศรีวิริยไชย | หัวหน้าสำนักปลัด |

-2-

|  |  |  |  |
| --- | --- | --- | --- |
| 6 | นางสาวศุรจนากร | มณีอินทร์ | นักวิเคราะห์นโยบายและแผนชำนาญการ |
| 7 | นางสาวสิริณัฐมาศ  | ทรงสมพรชัย | นักจัดการงานทั่วไปชำนาญการ |
| 8 | นางสาวน้ำผึ้ง | ปทุมานนท์ | นักจัดการงานทั่วไปปฏิบัติการ |
| 9 | นางวาสนา | อ่อนเถื่อน | เจ้าพนักงานธุรการชำนาญงาน |
| 10 | นางสาววิรชา  | สะอาดเอี่ยม | คนงาน |

**เริ่มประชุมสภาฯ เวลา 1๐.00 น.**

นายสัญญา พละเลิศ ขอเรียนเชิญท่านสมาชิกสภาองค์การบริหารส่วนตำบลจรเข้ใหญ่ทุกท่าน

ประธานสภาฯ เข้าประชุมครับ วันนี้เป็นการประชุมสภาสมัยประชุมวิสามัญ สมัยที่ 2 ประจำปี พ.ศ.2567 และตามพระราชบัญญัติสภาตำบลและองค์การบริหารส่วนตำบล พ.ศ.2537 แก้ไขเพิ่มเติมถึง (ฉบับที่ ๗) พ.ศ.25๖ มาตรา ๕๖ การประชุมสภาองค์การบริหารส่วนตำบลต้องมีสมาชิกสภาองค์การบริหารส่วนตำบลมาประชุมไม่น้อยกว่ากึ่งหนึ่งของจำนวนสมาชิกสภาองค์การบริหารส่วนตำบลทั้งหมดเท่าที่มีอยู่ จึงจะเป็นองค์ประชุม ซึ่งบัดนี้สมาชิกสภาองค์การบริหารส่วนตำบลจรเข้ใหญ่เข้าประชุม จำนวน ๙ ท่าน ถือว่าครบองค์ประชุมแล้ว สวัสดีท่านสมาชิกสภาองค์การบริหารส่วนตำบลจรเข้ใหญ่ ท่านคณะผู้บริหารองค์การบริหารส่วนตำบลจรเข้ใหญ่ และเจ้าหน้าที่องค์การบริหารส่วนตำบลจรเข้ใหญ่ทุกท่าน ผมขอเปิดประชุมสภาองค์การบริหารส่วนตำบลจรเข้ใหญ่ สมัยประชุมวิสามัญ สมัยที่ 2 ประจำปี พ.ศ.2567 ณ บัดนี้

**ระเบียบวาระที่ ๑ เรื่องที่ประธานจะแจ้งต่อที่ประชุม**

**ระเบียบวาระที่ 2 รับรองรายงานการประชุม**

**รับรองรายงานการประชุมสภาองค์การบริหารส่วนตำบลจรเข้ใหญ่ สมัยประชุมวิสามัญ สมัยที่ 1 ประจำปี ๒๕๖7 เมื่อวันที่ 5 มีนาคม 2567**

นายสัญญา พละเลิศ ตามที่สภาองค์การบริหารส่วนตำบลจรเข้ใหญ่ ได้มีการประชุมสภา

ประธานสภาฯ องค์การบริหารส่วนส่วนตำบลจรเข้ใหญ่ สมัยประชุมวิสามัญ สมัยที่ 1 ประจำปี พ.ศ.2567 เมื่อวันที่ 5 มีนาคม 2567 ขอให้ท่านสมาชิกสภาฯ ได้ตรวจรายงานการประชุมหากมีข้อความใดที่ยังไม่สมบูรณ์หรือจะแก้ไขเพิ่มเติมก็ขอเชิญเสนอต่อที่ประชุมสภาฯ เพื่อขอมติให้แก้ไขเพิ่มเติมครับ

/ที่ประชุม...

-3-

ที่ประชุมสภา ไม่มีการเสนอแก้ไขเพิ่มเติม

นายสัญญา พละเลิศ หากไม่มีขอมติที่ประชุมรับรองรายงานการประชุมสภาองค์การบริหาร

ประธานสภาฯ ส่วนตำบลจรเข้ใหญ่ สมัยประชุมวิสามัญ สมัยที่ 1 ประจำปี พ.ศ.2567 เมื่อวันที่ 5 มีนาคม ๒๕๖7 ครับ

มติที่ประชุม ที่ประชุมมีมติรับรองรายงานการประชุมสภาองค์การบริหารส่วนตำบลจรเข้ใหญ่ สมัยประชุมวิสามัญ สมัยที่ 1 ประจำปี พ.ศ.25๖7 เมื่อวันที่ 5 มีนาคม 2567 ด้วยคะแนนเสียง

รับรอง ๘ เสียง

ไม่รับรอง - เสียง

งดออกเสียง ๑ คน (ประธานงดออกเสียง)

**ระเบียบวาระที่ 3 กระทู้ถาม**

 **-ไม่มี-**

**ระเบียบวาระที่ ๔ เรื่องที่คณะกรรมการที่สภาท้องถิ่นแต่งตั้งขึ้นพิจารณาเสร็จแล้ว**

 **-ไม่มี-**

**ระเบียบวาระที่ ๕ เรื่องที่เสนอใหม่**

**๕.1 ญัตติขอความเห็นชอบร่างแผนพัฒนาท้องถิ่น (พ.ศ.๒๕๖๖-๒๕๗๐)**

 **ฉบับทบทวนครั้งที่ ๑/๒๕๖๖ เพิ่มเติมครั้งที่ 2/๒๕๖7**

นายสัญญา พละเลิศ ญัตติขอความเห็นชอบร่างแผนพัฒนาท้องถิ่น (พ.ศ.256๖-25๗๐) ฉบับ

ประธานสภาฯ ทบทวนครั้งที่ ๑/๒๕๖๖ เพิ่มเติมครั้งที่ 2/๒๕๖7 ขอเชิญเลขานุการสภาฯ ได้ชี้แจงข้อกฎหมายให้ที่ประชุมทราบครับ

น.ส.พิมพ์พรรณ จันทร์รูปงาม ตามที่องค์การบริหารส่วนตำบลจรเข้ใหญ่ได้ประกาศใช้แผนพัฒนาท้องถิ่น

เลขานุการสภาฯ (พ.ศ.๒๕๖๖-๒๕๗๐) ฉบับทบทวนครั้งที่ ๑/๒๕๖๖ เมื่อวันที่ ๒๖ กรกฎาคม ๒๕๖๖ ไปแล้วนั้น เนื่องจากองค์การบริหารส่วนตำบลจรเข้ใหญ่ได้รับเงินอุดหนุนเฉพาะกิจจำนวน 1 โครงการ คือ โครงการเครื่องผลิตน้ำประปาที่มีถาดเติมอากาศแบบน้ำหมุนวนและระบบล้างย้อนสารกรองอัตโนมัติ ขนาดใหญ่ 10 ลูกบาศก์เมตรต่อชั่วโมง บ้านลำบัวและบ้านทับน้ำ หมู่ที่ 3 และ 4 ซึ่งชื่อโครงการดังกล่าวไม่ตรงตามแผนพัฒนาท้องถิ่น เพื่อให้การดำเนินการงบประมาณเป็นไปตามระเบียบจังหวัดสุพรรณบุรีจึงให้องค์การบริหารส่วนตำบลจรเข้ใหญ่ดำเนินการเพิ่มเติมโครงการดังกล่าวในแผนพัฒนาท้องถิ่น และอำเภอบางปลาม้าได้มีหนังสือที่ สพ 0318.12/ว 839 ลงวันที่ 15 มีนาคม 2567 ขอให้องค์กรปกครองส่วนท้องถิ่นนำโครงการแข่งขันเรือยาวประเพณีอำเภอบางปลาม้า ประจำปีงบประมาณ 2568 เข้าบรรจุในแผนพัฒนาท้องถิ่น เพื่อขออุดหนุนงบประมาณจากองค์กรปกครองส่วนท้องถิ่นดำเนินการจัดงานแข่งขันเรือยาวประเพณีฯ ในช่วงเดือนพฤศจิกายน 2567 โดยอาศัยอำนาจตามพระราชบัญญัติสภาตำบลและองค์การ

/บริหาร...

**-4-**

 บริหารส่วนตำบล พ.ศ.2537 มาตรา 46 (1) ให้สภาองค์การบริหารส่วนตำบลมีอำนาจหน้าที่ให้ความเห็นชอบ แผนพัฒนาองค์การบริหารส่วนตำบล เพื่อเป็นแนวทางในการบริหารกิจการขององค์การบริหารส่วนตำบล และระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 และที่แก้ไขเพิ่มเติมถึง (ฉบับที่ 3) พ.ศ.2561 หมวด 4 การแก้ไข การเพิ่มเติมหรือการเปลี่ยนแปลงแผนพัฒนาท้องถิ่น ข้อ ๒๒/๑ เพื่อประโยชน์ของประชาชน การเปลี่ยนแปลงแผนพัฒนาท้องถิ่น ให้เป็นอำนาจของคณะกรรมการพัฒนาท้องถิ่น และให้ส่งร่างแผนพัฒนาท้องถิ่นที่เปลี่ยนแปลงให้สภาองค์การบริหารส่วนตำบลพิจารณาให้ความเห็นชอบเมื่อได้รับความเห็นชอบแล้วให้ส่งแผนพัฒนาท้องถิ่นดังกล่าวให้ผู้บริหารท้องถิ่นประกาศใช้ พร้อมทั้งปิดประกาศให้ประชาชนทราบโดยเปิดเผยไม่น้อยกว่าสามสิบวันนับแต่วันที่ผู้บริหารท้องถิ่นประกาศใช้

นายสัญญา พละเลิศ ตามที่เลขานุการสภาฯ ได้ชี้แจงในเบื้องต้นแล้ว ท่านใดมีข้อสงสัยหรือสอบ

ประธานสภาฯ ถามเพิ่มเติมหรือไม่ครับ หากไม่มีขอเชิญท่านนายกองค์การบริหารส่วนตำบลจรเข้ใหญ่นำเสนอร่างแผนพัฒนาท้องถิ่น (พ.ศ.๒๕๖๖-๒๕๗๐) ฉบับทบทวนครั้งที่ 1/2566 เพิ่มเติมครั้งที่ 2/๒๕๖7 ครับ

นายสุเทพ ทองธรรมชาติ เรียนท่านประธานสภาฯ และสมาชิกสภาองค์การบริหารส่วนตำบล

นายก อบต.จรเข้ใหญ่ จรเข้ใหญ่ เพื่อให้การบริหารกิจการขององค์การบริหารส่วนตำบลจรเข้ใหญ่นำไปสู่การปฏิบัติได้อย่างมีประสิทธิภาพ อันก่อให้เกิดประโยชน์สูงสุดให้กับประชาชนโดยส่วนรวม จึงมีความจำเป็นต้องเปลี่ยนแปลงแผนพัฒนาท้องถิ่น โดยคณะกรรมการพัฒนาท้องถิ่นได้พิจารณาและมีมติเห็นชอบร่างแผนพัฒนาท้องถิ่น (พ.ศ.๒๕๖๖-๒๕๗๐) ฉบับทบทวนครั้งที่ ๑/๒๕๖๖ เพิ่มเติมครั้งที่ 2/๒๕๖7 โดยรายละเอียดขอให้นักวิเคราะห์นโยบายและแผนเป็นผู้ชี้แจงครับ

น.ส.ศุรจนากร มณีอินทร์ ตามเอกสารร่างแผนพัฒนาท้องถิ่นร่างแผนพัฒนาท้องถิ่น (พ.ศ.๒๕๖๖-

นักวิเคราะห์นโยบายและแผน ๒๕๗๐) ฉบับทบทวนครั้งที่ ๑/๒๕๖๖ เพิ่มเติมครั้งที่ 2/๒๕๖7 ดังนี้

**รายละเอียดโครงการพัฒนา**

**๑. ยุทธศาสตร์การพัฒนาขององค์การบริหารส่วนตำบลจรเข้ใหญ่ที่ ๓ การพัฒนาด้านสังคม**

**๑.๑ กลยุทธ์ที่ 11. อนุรักษ์ ฟื้นฟู สืบสานศาสนา ศิลปวัฒนธรรม จารีตประเพณี และภูมิปัญญาท้องถิ่น**

 **แผนงานการศาสนาวัฒนธรรมและนันทนาการ**

|  |  |  |  |  |  |
| --- | --- | --- | --- | --- | --- |
| ที่ | โครงการ | วัตถุประสงค์ | เป้าหมาย | งบประมาณ | ปีงบประมาณ |
| ๑ | โครงการแข่งขันเรือยาวประเพณีและนิทรรศการ 100 ปี เรือยาวประเพณีอำเภอบางปลาม้า ประจำปีงบประมาณ 2568 อำเภอบางปลาม้า จังหวัดสุพรรณบุรี | เพื่ออนุรักษ์วัฒนธรรมประเพณีการแข่งขันเรือยาวของอำเภอบางปลาม้าให้คงอยู่ต่อไป สร้างเสริมความสามัคคีในหมู่คณะและความร่วมมือกันระหว่างภาครัฐ ภาคเอกชน ประชาชน และองค์กรปกครองส่วนท้องถิ่น พร้อมทั้งส่งเสริมการท่องเที่ยวของอำเภอบางปลาม้าให้เป็นที่รู้จักของคนทั่วไป | อุดหนุนงบประมาณให้กับอำเภอบางปลาม้า จังหวัดสุพรรณบุรี ปีละ 1 ครั้ง | 30,๐๐๐ | ๒๕๖8 |

/บัญชีครุภัณฑ์...

-5-

**บัญชีครุภัณฑ์**

**ประเภทครุภัณฑ์ (5) ประเภทครุภัณฑ์ก่อสร้าง**

**กลยุทธ์ที่ 2 พัฒนาแหล่งน้ำเพื่อการอุปโภค-บริโภค และทำการเกษตร**

**แผนงานอุตสาหกรรมและการโยธา**

|  |  |  |  |  |
| --- | --- | --- | --- | --- |
| ที่ | ครุภัณฑ์ | เป้าหมาย (ผลผลิตของครุภัณฑ์) | งบประมาณ | ปีงบประมาณ |
| ๑ | เครื่องผลิตน้ำประปาที่มีถาดเติมอากาศแบบน้ำหมุนวนและระบบล้างย้อนสารกรองอัตโนมัติ ขนาดใหญ่ 10 ลูกบาศก์เมตรต่อชั่วโมง บ้านลำบัวและบ้านทับน้ำ หมู่ที่ 3 และ 4 ตำบลจรเข้ใหญ่ อำเภอบางปลาม้า จังหวัดสุพรรณบุรี | ติดตั้งเครื่องผลิตน้ำประปาที่มีถาดเติมอากาศแบบน้ำหมุนวนและระบบล้างย้อนสารกรองอัตโนมัติ เครื่องผลิตน้ำประปาคลีนวารี ขนาด 10 ลูกบาศก์เมตรต่อชั่วโมง - ติดตั้ง ณ ที่ตั้งระบบประปาบ้านลำบัว หมู่ที่ 3 - ติดตั้ง ณ ที่ตั้งระบบประปาบ้านทับน้ำ หมู่ที่ 4  | 1,780,000 | ๒๕๖๗ |

นายสัญญา พละเลิศ โครงการเรือยาวนี้เปลี่ยนชื่อหรือยังครับ ปีนี้เขาจัด 100 ปี อีกหรือครับ

ประธานสภาฯ

น.ส.ศุรจนากร มณีอินทร์ เปลี่ยนแล้วค่ะ โดยเป็นชื่อตามหนังสือของอำเภอบางปลาม้า ที่ สพ

นักวิเคราะห์นโยบายและแผน 0318.12/ว 839 ลงวันที่ 15 มีนาคม 2567 ขอให้องค์กรปกครองส่วนท้องถิ่นนำโครงการแข่งขันเรือยาวประเพณีอำเภอบางปลาม้า ประจำปีงบประมาณ 2568 เข้าบรรจุในแผนพัฒนาท้องถิ่น เพื่อขออุดหนุนงบประมาณจากองค์กรปกครองส่วนท้องถิ่นดำเนินการจัดงานแข่งขันเรือยาวประเพณีฯ ในช่วงเดือนพฤศจิกายน 2567 ค่ะ

นายสุเทพ ทองธรรมชาติ ขออนุญาตเสริมนะครับ เรียนท่านประธานสภาฯ ท่านรองประธานสภาฯ

นายก อบต.จรเข้ใหญ่ ท่านเลขาฯ ท่านสมาชิกสภาฯ และผู้เข้าร่วมประชุมสภาฯ เมื่อคืนผมได้มีโอกาสไปร่วมงานเลี้ยงกับท่านนายอำเภอประพันธ์ ท่านนายอำเภอบางปลาม้าคนใหม่ และท่านนายก อปท.ในเขตบางปลาม้า ก็ได้มีการหยิบยกเรื่องการแข่งขันเรือยาวประเพณีขึ้นมา คือในส่วนของท่านนายอำเภอประพันธ์ ท่านเป็นอดีตนายอำเภอบางปลาม้า และท่านก็เป็นที่เคารพนับถือของนายกท้องถิ่นหลายๆ ท่านในเขตอำเภอบางปลาม้า ซึ่งท่านก็มีความเห็นว่าแต่เดิมทุกปีจะเป็นการแข่งขันเรือยาวประเพณีชิงถ้วยพระราชทาน แต่ปีที่แล้วเปลี่ยนเป็นการแข่งขันเรือยาว 100 ปี ซึ่งในปีนี้ท่านนายอำเภอคนใหม่น่าจะจัดเป็นชิงถ้วยพระราชทานแต่ก็เป็นแนวทางเดิมที่ให้อบต.อุดหนุนเงินแห่งละ 30,000 บาท เทศบาลแห่งละ 50,000 บาท จากที่ได้ฟังเมื่อคืนเดี๋ยวท่านนายอำเภอคงเรียกประชุมนายก อปท. กำนัน ผู้ใหญ่บ้าน คณะกรรมการจัดงาน เพื่อคุยให้ได้ข้อสรุป แต่แนวโน้มจะเป็นชิงถ้วยพระราชทานสมเด็จพระเทพ จึงขอแจ้งให้ทุกท่านทราบเบื้องต้น ในส่วนของชื่อขอให้ท่านปลัด.ประสานกับทางท้องถิ่นอำเภออีกครั้งนะครับ

นายสัญญา พละเลิศ ผมคิดว่านะจะเป็นชิงถ้วยพระราชทานนะครับ คือเมื่อปีที่แล้วที่เปลี่ยน

ประธานสภาฯ 100 ปี เพราะเมื่อปีที่แล้วครบ 100 ปี พอดีตั้งแต่มีการแข่งขันเรือยาวหน้าพระ ที่นั่งสมัยรัชกาลที่ 5 เป็นการสมโภช 100 ปี อำเภอจึงเปลี่ยนชื่อเป็น 100 ปี

/น.ส.พิมพ์พรรณ...

-6-

น.ส.พิมพ์พรรณ จันทร์รูปงาม เพื่อให้เป็นไปตามหนังสือของอำเภอบางปลาม้าเราก็ใช้ชื่อตามหนังสือ

เลขานุการสภาฯ ของอำเภอบางปลาม้าเพิ่มเติมแผนพัฒนาท้องถิ่นไปก่อนค่ะ หากมีการแก้ไขชื่อโครงการ ก็สามารถแก้ไขแผนพัฒนาท้องถิ่นได้โดยอาศัยระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 และที่แก้ไขเพิ่มเติมถึง (ฉบับที่ 3) พ.ศ.2561 ข้อ ๔ “การแก้ไข” หมายความว่า การแก้ไขข้อผิดพลาดในแผนพัฒนาท้องถิ่นหรือแผนการดำเนินงานให้ถูกต้อง โดยไม่ทำให้วัตถุประสงค์และสาระสำคัญเดิมเปลี่ยนแปลงไป และ ข้อ ๒๑ การแก้ไขแผนพัฒนาท้องถิ่นเป็นอำนาจของผู้บริหารท้องถิ่น เมื่อผู้บริหารท้องถิ่นได้เห็นชอบแผนพัฒนาท้องถิ่นที่แก้ไขแล้ว ให้ปิดประกาศให้ประชาชนทราบโดยเปิดเผยไม่น้อยกว่าสามสิบวันนับแต่วันที่ผู้บริหารเห็นชอบ พร้อมทั้งแจ้งสภาท้องถิ่น

นายสัญญา พละเลิศ สมาชิกสภาฯ ท่านใดมีข้อซักถามหรือจะอภิปรายหรือไม่ครับ หากไม่มี

ประธานสภาฯ ขอมติที่ประชุมครับ สมาชิกสภาฯ ท่านใดเห็นชอบร่างแผนพัฒนาท้องถิ่น (พ.ศ.๒๕๖๖-๒๕๗๐) ฉบับทบทวนครั้งที่ ๑/๒๕๖๖ เพิ่มเติมครั้งที่ 2/25๖7 ขอให้ ยกมือขึ้นครับ

มติที่ประชุม มีมติเห็นชอบ ๘ เสียง

 ไม่เห็นชอบ 0 เสียง

งดออกเสียง 1 เสียง (ประธานสภาฯ)

 **๕.2 ญัตติขออนุมัติโอนงบประมาณรายจ่าย ประจำปีงบประมาณ พ.ศ.๒๕๖๗**

นายสัญญา พละเลิศ ญัตติขออนุมัติโอนงบประมาณรายจ่าย ประจำปีงบประมาณ พ.ศ.๒๕๖๗

ประธานสภาฯ ขอเชิญเลขานุการสภาฯ ได้ชี้แจงข้อกฎหมายให้ที่ประชุมทราบครับ

**น.ส.พิมพ์พรรณ จันทร์รูปงาม** ตามระเบียบกระทรวงมหาดไทยว่าด้วยวิธีการงบประมาณขององค์กร

**เลขานุการสภาฯ** ปกครองส่วนท้องถิ่น พ.ศ.2563 หมวด ๔ การโอนและแก้ไขเปลี่ยนแปลงงบประมาณ ข้อ 27 การโอนงบประมาณรายจ่ายในงบลงทุน โดยการโอนเพิ่ม โอนลด ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น

นายสัญญา พละเลิศ ตามที่เลขานุการสภาฯ ได้ชี้แจงในเบื้องต้นแล้ว ท่านใดมีข้อสงสัยหรือสอบ

ประธานสภาฯ ถามเพิ่มเติมหรือไม่ครับ หากไม่มีขอเชิญปลัดองค์การบริหารส่วนตำบลจรเข้ใหญ่ในฐานะเจ้าหน้าที่งบประมาณชี้แจงครับ

**น.ส.พิมพ์พรรณ จันทร์รูปงาม เนื่องจากองค์การบริหารส่วนตำบลจรเข้ใหญ่ มีความจำเป็นต้องดำเนิน**

**เลขานุการสภาฯ โครงการ**จัดซื้อเครื่องเล่นสนาม เพื่อส่งเสริมพัฒนาการเด็กปฐมวัย ซึ่งไม่ได้บรรจุไว้ในข้อบัญญัติงบประมาณรายจ่ายประจำงบประมาณ พ.ศ.256๗ และเพื่อให้การบริหารงบประมาณเป็นไปตามรูปแบบและการจำแนกประเภทรายรับ-รายจ่าย งบประมาณรายจ่ายขององค์กรปกครองส่วนท้องถิ่น จึงมีความจำเป็นต้องโอนงบประมาณรายจ่ายเพื่อตั้งจ่ายเป็นรายการใหม่ โดยมีรายละเอียดดังนี้

/รายการที่ 1...

-7-

**รายการที่ 1**

 **โอนลด**

แผนงานอุตสาหกรรมและการโยธา งานก่อสร้าง งบลงทุน หมวดค่าที่ดินและสิ่งก่อสร้าง ประเภทค่าก่อสร้างสิ่งสาธารณูปโภค โครงการติดตั้งไฟฟ้าสาธารณะระบบโซล่าเซลล์ (พลังงานแสงอาทิตย์) หมู่ 4 งบประมาณอนุมัติ 375,๐๐๐ บาท งบประมาณก่อนโอน 375,000 บาท จำนวนเงินที่ขอโอน 375,0๐๐ บาท งบประมาณคงเหลือหลังโอน 0 บาท

**โอนตั้งจ่ายรายการใหม่**

แผนงานอุตสาหกรรมและการโยธา งานก่อสร้าง งบลงทุน หมวดค่าครุภัณฑ์ ประเภทครุภัณฑ์ไฟฟ้าและวิทยุ โครงการติดตั้งโคมไฟฟ้าส่องสว่างพร้อมเสาระบบโซล่าเซลล์ (พลังงานแสงอาทิตย์) หมู่ ๔ งบประมาณ 375,000 บาท เพื่อจ่ายเป็นค่าติดตั้งโคมไฟฟ้าส่องสว่างพร้อมเสาระบบโซล่าเซลล์ (พลังงานแสงอาทิตย์) ปริมาณงาน ติดตั้งชุดโคมไฟฟ้าระบบโซล่าเซลล์

-แผงโซล่าเซลล์ ขนาด ๑๘V./๘๐ W. Monocrystalline

-หลอดไฟ แบบ LED ๕๐๕๔ จำนวน ๘๘ ดวง ระดับสี ๖๕๐๐ K Day light

-โคมไฟอลูมิเนียม ขนาด ๕๙๐\*๒๒๐\*๙๐ mm.

-ระยะเวลาส่องสว่าง ตลอดคืน/สำรองไฟ ๒ วัน

-ชุดควบคุม solar charge controller บรรจุในตู้เหล็กกันน้ำ

-แบตเตอรี่ลิเธียม ไอออนฟอสเฟส ๑๒V/๕๕Ah

-ความสูงเสา เป็นเสาเหล็กชุบกัลป์วาไนซ์ ขนาด ๓ นิ้ว ความสูง ๖ ม.

-แผ่นเพลทเหล็ก (แป้นยึดเสา) ขนาด ๐.๒๕x๐.๒๕ ม. หนา ๙.๐ มม. เจาะรูมีระยะห่าง ๐.๑๖ ม.

-ฐานเสาไฟ (เสาตอม่อ ค.ส.ล.) ฐานบน ๐.๒๕x๐.๒๕ ม. ฐานล่าง ๐.๕๐x๐.๕๐ ม. สูง ๐.๕๐ ม.

บ้านทับน้ำ หมู่ที่ 4 จำนวน ๑๐ ชุด

๑. หน้าบ้านนางกมลรัตน์ สุขเอม จำนวน ๑ ชุด

๒. บริเวณบ้านนางเที่ยง บุญสังข์ จำนวน ๑ ชุด

๓. บ้านนายกมล ฉิมสุวรรณ จำนวน ๑ ชุด

๔. บ้านนางปาริชาติ ศรีวรงลักษ์ จำนวน ๑ ชุด

๕. บ้านนายทองชุบ ศรีเกตุสุข จำนวน ๑ ชุด

๖. บ้านนางทวี เผ่าพันธุ์ จำนวน ๑ ชุด

๗. บ้านนายวัฒนา เกิดหิรัญ จำนวน ๑ ชุด

๘. บ้านนางปทุม เกิดหิรัญ จำนวน ๑ ชุด

๙. บ้านนายนภดล ศรีพรหม จำนวน ๑ ชุด

๑๐. บ้านนางระเบียบ ลออเอี่ยม จำนวน ๑ ชุด

-8-

**รายการที่ 2**

 **โอนลด**

แผนงานอุตสาหกรรมและการโยธา งานก่อสร้าง งบลงทุน หมวดค่าที่ดินและสิ่งก่อสร้าง ประเภทค่าก่อสร้างสิ่งสาธารณูปโภค โครงการติดตั้งไฟฟ้าสาธารณะระบบโซล่าเซลล์ (พลังงานแสงอาทิตย์) หมู่ 9 งบประมาณอนุมัติ 375,๐๐๐ บาท งบประมาณก่อนโอน 375,000 บาท จำนวนเงินที่ขอโอน 375,0๐๐ บาท งบประมาณคงเหลือหลังโอน 0 บาท

**โอนตั้งจ่ายรายการใหม่**

แผนงานอุตสาหกรรมและการโยธา งานก่อสร้าง งบลงทุน หมวดค่าครุภัณฑ์ ประเภทครุภัณฑ์ไฟฟ้าและวิทยุ โครงการติดตั้งโคมไฟฟ้าส่องสว่างพร้อมเสาระบบโซล่าเซลล์ (พลังงานแสงอาทิตย์) หมู่ 9 งบประมาณ 375,000 บาท เพื่อจ่ายเป็นค่าติดตั้งโคมไฟฟ้าส่องสว่างพร้อมเสาระบบโซล่าเซลล์ (พลังงานแสงอาทิตย์) ปริมาณงาน ติดตั้งชุดโคมไฟฟ้าระบบโซล่าเซลล์

-แผงโซล่าเซลล์ ขนาด ๑๘V./๘๐ W. Monocrystalline

-หลอดไฟ แบบ LED ๕๐๕๔ จำนวน ๘๘ ดวง ระดับสี ๖๕๐๐ K Day light

-โคมไฟอลูมิเนียม ขนาด ๕๙๐\*๒๒๐\*๙๐ mm.

-ระยะเวลาส่องสว่าง ตลอดคืน/สำรองไฟ ๒ วัน

-ชุดควบคุม solar charge controller บรรจุในตู้เหล็กกันน้ำ

-แบตเตอรี่ลิเธียม ไอออนฟอสเฟส ๑๒V/๕๕Ah

-ความสูงเสา เป็นเสาเหล็กชุบกัลป์วาไนซ์ ขนาด ๓ นิ้ว ความสูง ๖ ม.

-แผ่นเพลทเหล็ก (แป้นยึดเสา) ขนาด ๐.๒๕x๐.๒๕ ม. หนา ๙.๐ มม. เจาะรูมีระยะห่าง ๐.๑๖ ม.

-ฐานเสาไฟ (เสาตอม่อ ค.ส.ล.) ฐานบน ๐.๒๕x๐.๒๕ ม. ฐานล่าง ๐.๕๐x๐.๕๐ ม. สูง ๐.๕๐ ม.

บ้านกลาง หมู่ที่ 9 จำนวน ๑๐ ชุด

๑. บริเวณบ้านนายพนา ศิริชัยคุณานันท์ จำนวน ๑ ชุด

๒. บริเวณบ้านนางทองเปลว แก้วเกตุ จำนวน ๑ ชุด

๓. บริเวณศาลาอเนกประสงค์หลังเก่า จำนวน ๑ ชุด

๔. บริเวณบ้านนางฮวง แซ่แห จำนวน ๑ ชุด

๕. บริเวณบ้านนางทองใบ เขียวใบไม้ จำนวน ๑ ชุด

๖. บริเวณบ้านนายอำนาจ แซ่เอี้ยว จำนวน ๑ ชุด

๗. บริเวณบ้านนางแม้นมาศ พึ่งสมศักดิ์ จำนวน ๑ ชุด

๘. บริเวณบ้านนายสำเริง อินทร์สำราญ จำนวน ๑ ชุด

๙. บริเวณบ้านนายบุญธรรม ศิลา จำนวน ๑ ชุด

๑๐. บริเวณบ้านภคพร คำเบิด จำนวน ๑ ชุด

-9-

**รายการที่ 3**

 **โอนลด**

แผนงานการศึกษา งานบริหารทั่วไปเกี่ยวกับการศึกษา งบบุคลากร หมวดเงินเดือน (ฝ่ายประจำ) ประเภทเงินเดือนข้าราชการ หรือพนักงานส่วนท้องถิ่น งบประมาณอนุมัติ 748,92๐ บาท งบประมาณก่อนโอน 190,320 บาท จำนวนเงินที่ขอโอน 100,0๐๐ บาท งบประมาณคงเหลือหลังโอน 90,320 บาท

**โอนตั้งจ่ายรายการใหม่**

แผนงานการศึกษา งานระดับก่อนวัยเรียนและปฐมศึกษา งบลงทุน หมวดค่าครุภัณฑ์ ประเภทครุภัณฑ์สนาม โครงการจัดซื้อเครื่องเล่นสนามเด็กเล่นศูนย์พัฒนาเด็กเล็กบ้านศาลาท่าทราย งบประมาณ 100,000 บาท เพื่อจ่ายเป็นค่าจัดซื้อเครื่องเล่นสนามเด็กเล่นศูนย์พัฒนาเด็กเล็กบ้านศาลาท่าทราย จำนวน 1 ชุด ประกอบด้วย

๑. เพนกวินสไลด์วน ๑๕๐X๓๒๐x๒๐๐ ซม. จำนวน ๑ ชุด

๒. โยกเยกสปริงเดี่ยวกวางน้อยจอมซ่า ๙๐X๕๘x๑๑๒ ซม. จำนวน ๑ ตัว

๓. โยกเยกสปริงเดี่ยวกบอ๊บ อ๊บ ๘๐X๔๒x๑๑๒ ซม. จำนวน ๑ ตัว

๔. โยกเยกสปริงเดี่ยวผึ้งน้อยช่างสงสัย ๗๐X๔๐x๙๐ ซม. จำนวน ๑ ตัว

นายสุเทพ ทองธรรมชาติ ขอเสริมจากที่ท่านปลัดได้ชี้แจงนะครับ คือโครงการไฟฟ้าโซล่าเซลทั้งสอง

นายก อบต.จรเข้ใหญ่ โครงการเป็นโครงการที่อยู่ในข้อบัญญัติอยู่แล้วไม่ใช่โครงการเพิ่มใหม่นะครับ แต่โอนมาเพื่อตั้งงบประมาณให้ถูกต้องตามรูปแบบและการจำแนกประเภทรายรับ-รายจ่าย ในข้อบัญญัติงบประมาณ 2568 เราได้ตั้งโครงการงบลงทุนไว้เพียง 2 โครงการ คือโครงการไฟฟ้าโซล่าเซล หมู่ 4 และหมู่ 9 ที่ได้ชี้แจงเมื่อสักครู่ ซึ่งผมได้หารือกับปลัดแล้วว่าในปีงบประมาณต่อไปจะตั้งให้ครอบคลุมทุกหมู่ ก็จะประมาณร้อยละสิบจากงบประมาณ งบประมาณต่อปีของเราที่ประมาณสามสิบห้าล้านบาท โดยต้องพิจารณาแนวทางจากการได้รับงบเงินอุดหนุนเฉพาะกิจประกอบด้วย และต้องตั้งงบประมาณให้เพียงพอกับการซ่อมแซมถนนซึ่งพื้นที่เราจะประสบอุทกภัยทุกปี และโครงการเครื่องเล่นสนามของศูนย์พัฒนาเด็กเล็ก บ้านศาลาท่าทราย ซึ่งตอนนี้เราก็ได้ปรับปรุงศูนย์ฯ บ้านศาลาท่าทรายเรียบร้อยแล้ว เพื่อยกระดับมาตรฐานการศึกษาให้ทัดเทียมกับศูนย์ฯ บ้านจรเข้ใหญ่ และเพื่อส่งเสริมพัฒนาการการเรียนรู้ของเด็กให้เหมาะสมกับวัย จึงจะดำเนินการจัดซื้อเครื่องเล่นสนาม ในเรื่องการศึกษาก็เป็นเรื่องสำคัญที่เราก็ต้องพัฒนาควบคู่ไปกับเรื่องโครงสร้างพื้นฐานนะครับ เรื่องไฟฟ้าโซล่าเซลของหมู่ 1 ซึ่งเป็นโครงการที่

/ต้องติดค้าง...

-10-

ต้องติดค้างไว้ตั้งแต่ปีงบประมาณที่แล้ว ซึ่งทางปลัดก็จะดูงบประมาณจากส่วนที่คงเหลือหรือไม่ได้ใช้ในช่วงปลายปีงบประมาณเพื่อโอนมาดำเนินการให้แน่นอนนะครับ

นายสัญญา พละเลิศ สมาชิกสภาฯ ท่านใดมีข้อซักถามหรือจะอภิปรายหรือไม่ครับ หากไม่มี

ประธานสภาฯ ขอมติที่ประชุมครับ สมาชิกสภาฯ ท่านใดอนุมัติการโอนงบประมาณรายจ่าย ประจำปีงบประมาณ พ.ศ.๒๕๖๗ ขอให้ยกมือขึ้นครับ

มติที่ประชุม มีมติอนุมัติ ๘ เสียง

 ไม่อนุมัติ 0 เสียง

งดออกเสียง 1 เสียง (ประธานสภาฯ)

**ระเบียบวาระที่ ๖ เรื่องอื่นๆ**

นายสัญญา พละเลิศ มีท่านใดต้องการเสนอเรื่องอื่นๆ อีกหรือไม่ครับ

ประธานสภาฯ

นางสาวชมพูนุท ฉิมพาลี หลังเลิกประชุมสภาฯ ขอความร่วมมือท่านสมาชิกสภาแจ้งรายชื่อผู้สูงอายุ

พนักงานจ้าง หมู่ละ 2 ท่าน โดยเป็นผู้สูงอายุชาย 1 ท่าน หญิง 1 ท่าน เพื่อร่วมประเพณีรดน้ำดำหัวขององค์การบริหารส่วนตำบลจรเข้ใหญ่ในวันที่ 15 เมษายน ณ วัดจรเข้ใหญ่เวลา 15.00 น. ค่ะ ซึ่งขณะนี้มีที่แจ้งไว้ 2 หมู่ คือหมู่ 6 และหมู่ 7 ในส่วนของหมู่ 9 ผู้ใหญ่บ้านจะแจ้งรายชื่อมาให้ จึงขอรายชื่อผู้สูงอายุหมู่ 1, 2, 3, 4, 5, และหมู่ 8 ค่ะ แจ้งเจ้าหน้าที่หลังจากเลิกประชุมสภาฯ ก็ได้ค่ะ ขอบคุณค่ะ

นายณัฐพล ธรรมรัตน์ อยากทราบเรื่องการเปลี่ยนถังประปา หมู่ 2 ไปถึงไหนแล้วครับ เพราะว่า

สมาชิกสภาฯ หมู่ 2 ตอนนี้แท็งค์น้ำรั่วเยอะทำให้น้ำไม่เพียงพอต่อการใช้

น.ส.พิมพ์พรรณ จันทร์รูปงาม ขณะนี้ผู้รับจ้างอยู่ระหว่างการประกอบแท็งค์น้ำค่ะ เมื่อเสร็จแล้วจะแจ้ง

ปลัด อบต.จรเข้ใหญ่ ให้อบต.จรเข้ใหญ่ทราบเพื่อประสานกับทางหมู่บ้านให้เคลียร์พื้นที่ในการติดตั้งค่ะ

 คาดว่าน่าจะดำเนินโครงการได้เสร็จเรียบร้อยช่วงต้นเดือนมีนาคมค่ะ ในส่วนของโครงการติดตั้งระบบประปาหมู่บ้าน หมู่ที่ 6 บ้านโพธิ์ศรี ผู้รับจ้างจะลงนามสัญญาในวันที่ 17 เมษายนนี้ค่ะ

นายสัญญา พละเลิศ มีท่านใดต้องการเสนอเรื่องอื่นๆ อีกหรือไม่ครับ

ประธานสภาฯ

น.ส.พิมพ์พรรณ จันทร์รูปงาม ขอนำเรียนปรึกษาท่านสมาชิกสภาฯ และคณะผู้บริหาร เรื่อง หลักเกณฑ์

ปลัด อบต.จรเข้ใหญ่ การขอใช้รถกู้ชีพของ อบต.จรเข้ใหญ่ ว่าจะวางหลักเกณฑ์เพื่อที่ประชาชนในพื้นที่จะขอใช้รถกู้ชีพอย่างไรบ้างค่ะ

/นายสุเทพ...

-11-

นายสุเทพ ทองธรรมชาติ คือให้ใช้ในกรณีฉุกเฉิน เช่น เกิดอุบัติเหตุ ส่วนในกรณียากจนหรือด้อย

นายก อบต.จรเข้ใหญ่ โอกาสพิจารณาเป็นกรณีไป อย่างกรณีหมอนัดและที่บ้านก็มีรถอย่างนี้ก็ไม่สมควรขอใช้รถฉุกเฉิน ก็ขอให้ทุกท่านพิจารณาคัดกรองมาก่อนและที่สำคัญต้องมีคนดูแลไปด้วยนะครับ

นายสัญญา พละเลิศ มีท่านใดต้องการเสนอเรื่องอื่นๆ อีกหรือไม่ครับ ถ้าไม่มีขอปิดการประชุม

ประธานสภาฯ และขอขอบคุณทุกท่านครับ

**ปิดประชุมเวลา 11.30 น.**

ลงลงชื่อ  ผู้บันทึกรายงานการประชุม

 (นางสาวพิมพ์พรรณ จันทร์รูปงาม)

 เลขานุการสภาองค์การบริหารส่วนตำบลจรเข้ใหญ่

 คณะกรรมการฯ ได้ตรวจรายงานการประชุมสภาองค์การบริหารส่วนตำบลจรเข้ใหญ่ สมัยประชุมวิสามัญ สมัยที่ 2 ประจำปี พ.ศ.๒๕67 เรียบร้อยแล้ว เมื่อวันที่........18...เมษายน...2567...................

 ลงชื่อ  ประธานกรรมการ

 (นายประยุทธ สะอาดเอี่ยม)

 สมาชิกสภาฯ หมู่ที่ ๖

 ลงชื่อ  กรรมการ

 (นายชนะพันธุ์ สุดใจ)

 สมาชิกสภาฯ หมู่ที่ ๕

 ลงชื่อ  กรรมการ

 (นายสมศักดิ์ ทองแย้ม)

 สมาชิกสภาฯ หมู่ที่ ๗

/รายงาน...

-12-

รายงานการประชุมฯ ฉบับนี้ ที่ประชุมสภาองค์การบริหารส่วนตำบลจรเข้ใหญ่ได้รับรองแล้วใน

สมัยประชุมสามัญ สมัยที่......2....... ประจำปี......2567....... ครั้งที่....1...... เมื่อวันที่..15...พฤษภาคม..2567...... ประธานสภาองค์การบริหารส่วนตำบลจรเข้ใหญ่ จึงได้ลงลายมือชื่อไว้เป็นหลักฐานตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 และที่แก้ไขเพิ่มเติมถึง (ฉบับที่ ๓) พ.ศ.25๖๕ ข้อ 34

 ลงชื่อ  ผู้รับรองรายงานการประชุม

 (นายสัญญา พละเลิศ)

 ประธานสภาองค์การบริหารส่วนตำบลจรเข้ใหญ่